Ba da gangar Sojoji suka bude wa 'yan sanda wuta a arangama da masu garkuwa ba - Rundunar Soji - Premium Times Hausa
August 4, 2020 0 Korona dai ta dauko hanyar yin Sallama da Najeriya, an samu karin mutum 288 kacal ranar Litini
August 4, 2020 0 Rashin biyan hakkunan mamata da ‘giratuti’: Muna cikin tsananin talauci a Kano – Kira ga Gwamnatin Kano
August 3, 2020 0 Korona ta kori Shoprite daga Najeriya
You are at:Home»Labarai»Ba da gangar Sojoji suka bude wa ‘yan sanda wuta a arangama da masu garkuwa ba – Rundunar Soji
Ba da gangar Sojoji suka bude wa ‘yan sanda wuta a arangama da masu garkuwa ba – Rundunar Soji
Bi Mohammed Lere a kan	 August 8, 2019 Labarai
Idan ba a manta ba a wani abin tashin hankali da ban tsoro da ya auku a hanyar Ibi zuwa Jalingo, dake jihar Taraba ranar Laraba shine yadda gungun sojoji suka yi wa tawagar ‘yan sandan kwantar bauna suka kashe ‘yan sanda uku.
Kakakin rundunar ‘Yan sanda Frank Mba ya bayyana haka a takarda da ya fitar ranar Laraba cewa sojojin sun budewa ‘yan sandan wuta ne bayan sun kamo wani gogarman masu garkuwa da aka dade ana farautar sa mai suna Alhaji Hamisu.
Frank yace Hamisu yayi kaurin suna a wannan yanki wajen yin garkuwa da mutane.
‘Yan sandan sun farwa maboyar sa ne inda suka kamo shi zasu kai shi garin Jalingo, babban birnin jihar Taraba.
” Jami’an ‘yan sandan sun isa shingen sojojin ne inda da ganin su sai suka bude musu wuta duk da sun gane cewa ‘Yan sanda ne ke tahowa. Bayan sun kashe uku daga ciki sai suka saki Alhaji Hamisu a wannan daji.
Sai dai kuma Kakakin rundunar Sojojin Najeriya, Sagir Musa ya bayyana cewa ba da gangar bane sojojin suka budewa yan sanda wuta ba.
” Abinda ya faru shine, Sojoji sun bi wannan mota da ke dauke da wasu masu garkuwa da mutane bayan wasu kauyawa sun yi waya cewa wasu sun yi garkuwa da Alhaji Hamisu, gogarman masu garkuwa a wannan yanki. Sau uku sojoji na kokarin tsayar da wannan mota kirar Bas fara amma suna kin tsayawa.
” Bayan haka ne sojoji suka bi motar a baya suka bude mata wuta. Sai bayan motar ta tsaya ne sannan suka gane cewa akwai ‘yan sanda a ciki.
Sagir yace an kashe masu garkuwa 4 sannan wasu sun samu rauni a jikin su.
Korona dai ta dauko hanyar yin Sallama da Najeriya, an samu karin mutum 288 kacal ranar Litini
Rashin biyan hakkunan mamata da ‘giratuti’: Muna cikin tsananin talauci a Kano – Kira ga Gwamnatin Kano
Korona ta kori Shoprite daga Najeriya
Shin da gaske ne gwamnati za ta rabawa ‘yan Najeriya naira 30,000 tallafin rage radadin Korona? – Bincike Dubawa
Jihohin Kaduna, Kwara da Abuja sun bayyana ranakun bude makarantu
HARIN ZULUM: Sojoji suka bude min wuta ba Boko Haram ba – Gwamna Zulum
Fanni Select Category Babban Labari Bidiyo da Hotuna Duniya Harkokin Kudade/Noma Kiwon Lafiya Labarai Labarai daga Jihohi Manyan Labarai Nishadi Ra’ayi Rahotanni Wasanni